Who! (album single)

Who! ialah album single pertama dan album penampilan sulung bagi kumpulan muzik lelaki Korea Selatan, BoyNextDoor. Album single ini dilancarkan oleh KOZ Entertainment pada 30 Mei 2023. Terdiri daripada tiga buah lagu, di mana kesemuanya dilancarkan sebagai single.

Latar belakang dan pelancaran 
Pada 12 April 2023, KOZ Entertainment (KOZ) mengumumkan penubuhan kumpulan lelaki pertama mereka melalui siaran klip di YouTube. Beberapa hari kemudian pada 16 April, logo kumpulan tersebut diterbitkan di YouTube melalui saluran rasmi Hybe Label, mendedahkan nama mereka sebagai BoyNextDoor.

Bulan berikutnya iaitu pada 2 Mei, KOZ mengumumkan bahawa kumpulan itu akan membuat penampilan sulung dengan album single pertama mereka berjudul Who!. Kemudian pada 14 Mei, KOZ mengeluarkan satu siri profil bergerak setiap anggota kumpulan di platform media sosial kumpulan itu.

Penggubahan 
Serupa dengan nama mereka, BoyNextDoor mentakrifkan lagu mereka daripada Who! sebagai "mudah didengar" dan "semula jadi" di mana orang ramai boleh menyanyi bersama. 

Album single tersebut dimulakan dengan "Akukan Menjadi Gila" ( 돌아버리겠다), sebuah lagu pop remaja berasaskan rock yang menyatakan keseronokan jatuh cinta. Anggota BoyNextDoor Jaehyun, Taesan, dan Woonhak turut mengambil bahagian dalam menulis dan menggubah lagu itu.

Lagu "One and Only" (Satu-satunya) menggambarkan kedua-dua keunikan dan keazaman kumpulan untuk meluahkan cinta mereka dengan irama yang ceria. Lagu ini dihasilkan oleh pemilik syarikat dan penyanyi rap Zico.

"Serenade" (Senandung) yang merupakan lagu terakhir di dalam album digambarkan sebagai lagu "patah hati" tentang kumpulan yang mendekati orang yang mereka sukai dan luahan cinta kepada mereka. Jaehyun mengambil bahagian dalam menulis lirik untuk lagu ini dan memetik kisah cinta ibu bapanya sebagai ilham di sebalik seni kata lagu tersebut.

Promosi 
Who! diumumkan pada 22 Mei 2023, bahawa kumpulan BoyNextDoor akan mengadakan rancangan penampilan sulung mereka sendiri berjudul "BoyNextDoor Tonight" yang ditayangkan di Mnet dan M2 pada hari pelancaran album. Pada 1 Jun, kumpulan ini membuat persembahan debut mereka di program M Countdown, di mana mereka mempersembahkan lagu "One and Only". Promosi diteruskan hingga 10 Jun di mana kumpulan tersebut tampil di Weverse Con Festival 2023 di Seoul.

Senarai runut

Catatan

Rujukan

Pautan luar 
 Video muzik 
 Video muzik 
 Video muzik 

Album sulung
Album single
Single 2023